Ir-rebbieħa tal-Konkors Nazzjonali tal-Poeżija 2012, flimkien mal-President tal-Għ.P.M., Charles Magro Ir-rebbieħa tal-kategorija tal-poeżiji bil-Malti, Therese Pace. Rebbieħa wkoll tal-Premju Amante Buontempo Il-pubbliku li attenda għal-Lejla ta' Premjazzjoni Il-Konkors Nazzjonali tal-Poeżija 2012, li l-Għaqda Poeti Maltin nediet fl-1 ta' Lulju 2012, ġie fi tmiemu b'Serata ta' Premjazzjoni li saret il-Ġimgħa, 16 ta' Novembru, fis-sala tas-Soċjetà tal-Arti, Manifattura u Kummerċ, il-belt Valletta. Din is-sena wkoll kien hemm għadd sabiħ ta' konkorrenti, Membri tal-Għaqda Poeti Maltin u mhumiex. Il-Ġurija li eżaminat il-poeżiji kienet magħmula mis-Sinjuri George Falzon, Louis Briffa u l-Inġ. Maurice Mifsud Bonnici. Il-Konkors kellu tliet taqsimiet: tal-Malti, tal-Ingliż u tat-Taljan. Ir-rebbieħa f'kull kategorija kienu dawn li ġejjin: Bit-Taljan ġiet fl-Ewwel Post il-poeżija " " ta' Christine Borg Farrugia. Fit-Tieni Post ġiet "Patéma" ta' Mario Attard. Fit-taqsima tal-Ingliż l-Ewwel ġiet il-poeżija " " ta' Donovan Gatt. It-Tieni ġiet " " ta' Kristina Miggiani. L-Ewwel fit-Taqsima tal-Malti ġiet il-poeżija "Bersall", ta' Therese Pace. Fit-Tieni Post ġiet il-poeżija "Nawfraġju Ieħor" ta' Stefano Farrugia. Fit-Tielet Post ġiet il-poeżija "Rabta", ta' Mark Amaira. Therese Pace ngħatat ukoll il-Premju 'Mons. Amante Buontempo', bħala r-Rebbieħa assoluta tal-Konkors Nazzjonali tal-Poeżija 2012.
PREMJAZZJONI KONKORS NAZZJONALI TAL-POEŻIJA 2012